
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Κύρωση Ειδικού Οργανισμού περί του τρόπου της 
εκτελέσεως του σκοπού του κληροδοτήματος 
Μαρίας Χρ.Μαλανδρίνου, το οποίο υπάγεται στην 
άμεση διαχείριση ταυ Υπουργείου Οικονομι¬ 
κών. 1 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΟΙΚΟΓΕΝΕΙΑΣ ΓΕΩΡ¬ 
ΓΙΟΥ ΨΑΡΟΠΟΥΛΟΥ - ΚΕΝΤΡΟ ΜΕΛΕΤΗΣ ΝΕ¬ 
ΟΤΕΡΗΣ ΚΕΡΑΜΙΚΗΣ» και κύρωση του οργανι¬ 
σμού αυτού. 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τύπος, περιεχόμενο, τρόπος και χρόνος υποβολής 
ΑΝΑΚΕΦΑΛΑΙΩΤΙΚΟΥ ΠΙΝΑΚΑ ενδοκοινοτικών 
παραδόσεων. 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Κύρωση Ειδικού Οργανισμού περί του τρόπου της 
εκτελέσεως του σκοπού του κληροδοτήματος Μα¬ 
ρίας Χρ. Μαλανδρίνου, το οποίο υπάγεται στην 
άμεση διαχείριση ταυ Υπουργείου Οικονομικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το από 6.12.1988 Π.Δ/γμα με το οποίο το κληρο¬ 
δότημα Μαρίας ΜαλανδρΙνου υπήχθη στην άμεση δια¬ 
χείριση του Υπουργείου Οικονομικών, για την εκτέλεσή 
ειδικού κοινωφελούς σκοπού. 

2. Τις διατάξεις του άρθρου 51 παρ.3 Α.Ν.2039/ 
1939 με τις οποίες ορίζονται οι εξαιρετικές περιπτώ¬ 
σεις οι οποίες αν συντρέχουν, η εκλογή των υποτρό¬ 
φων γίνεται χωρίς διαγωνισμό αλλά με τον τρόπο που 
ορίζει Διάταγμα κύρωσης ειδικού Οργανισμού του κλη¬ 
ροδοτήματος. 

3. Την 4/5.2.93 γνωμοδότηση του Συμβουλίου Εθνι¬ 
κών Κληροδοτημάτων. 

4. Την Υ. 1847/1078399/1182/0001/7.8.1992 
κοινή απόφαση του Πρωθυπουργού και του Υπουργού 


Οικονομικών για την ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών. 

Με πρόταση του Υπουργού Εθνικής Παιδείας και 
θρησκευμάτων και του Υφυπουργού Οικονομικών, 
αποφασίζουμε: 

Αρθρο μόνο. 

Κυρώνουμε τον ειδικό οργανισμό του τρόπου εκτέ¬ 
λεσης του κοινωφελούς σκοπού του υπό την άμεση 
διαχείριση του Υπουργείου Οικονομικών τελούντος 
κληροδοτήματος Μαρίας Χρ. ΜαλανδρΙνου, που αφέ- 
θηκε με την από 12.10.1970 μυστική διαθήκη και δη- 
μοσιεύθηκε με το 2693/16.10.1980 πρακτικό του 
Πρωτοδικείου Αθηνών. 

Ο Οργανισμός αυτός αποτελείται από επτά (7) άρ¬ 
θρα και καταχωρίζεται παρακάτω: 

ΕΙΔΙΚΟΣ ΟΡΓΑΝΙΣΜΟΣ 

Του υπό την άμεση διαχείριση του Υπουργείου Οικο¬ 
νομικών τελούντος κληροδοτήματος Μαρίας Χρ. Μα- 
λανδρίνου. 

Άρθρο 1. 

Σκοπός. 

Τα έσοδα του κληροδοτήματος Μαρίας Μαλανδρί- 
νου διατίθενται για υποτροφίες σε αριστούχους απο¬ 
φοίτους του Ωδείου Αθηνών και της Δραματικής Σχο¬ 
λής Εθνικού θεάτρου Αθηνών, για τετραετή διαβίωση 
στο Παρίσι προς συμπλήρωση και τελειοποίηση των 
καλλιτεχνικών σπουδών των στη μουσική και το θέα¬ 
τρο. 

Άρθρο 2. 

Δικαιούχοι υποτροφίας. 

Ανά τετραετία θα προκηρύσσεται η χορήγηση δύο 
υποτροφιών χωρίς διαγωνισμό σε ένα αριστούχο από¬ 
φοιτο της Δραματικής Σχολής του Εθνικού θεάτρου 
και σε ένα του Ωδείου Αθηνών αντίστοιχα. 

Άρθρο 3. 

Επάρκεια εσόδων. 

Σε περίπτωση που τα έσοδα του κληροδοτήματος 
Μαρίας ΜαλανδρΙνου επαρκούν μόνο για ένα υπό- 

τροφο, τότε η υποτροφία θα προκηρύσσεται ανά τε¬ 
τραετία εναλλάξ για κάθε σχολή. 

Άρθρο 4. 

Δικαιολογητικά υποψηφίων. 

Η Δραματική Σχολή και το Ωδείο Αθηνών θα γνωστο¬ 
ποιούν την προκήρυξη στους ενδιαφερομένους αρι¬ 
στούχους αποφοίτους τους, οι οποίοι θα πρέπει να 
υποβάλουν αιτήσεις με τα ακόλουθα δικαιολογητικά. 

α) φωτοαντίγραφο αστυνομικής ταυτότητας του 
υποψηφίου, β)αντίγραφο τίτλου σπουδών με βαθμό 
άριστα, γ) απόσπασμα ποινικού μητρώου, δ) υπεύθυνη 
δήλωση του Ν.Δ.1599/86 ότι δε λαμβάνει άλλη υπο¬ 
τροφία για τις ίδιες σπουδές από άλλη κληρονομία, 
κληροδοσία ή δωρεά και ε) πιστοποιητικό ή βεβαίωση ή 
άλλο έγγραφο από Πανεπιστήμιο του Παρισιού ότι έχει 
γίνει δεκτός ο υποψήφιος προς φοίτηση. 

Άρθρο 5. 

Απόφαση διορισμού υποτρόφων. 

Οι ως άνω αιτήσεις θα υποβάλλονται μαζί με τα δι- 
καιολογητικά στο Υπουργείο Εθνικής Παιδείας και 
θρησκευμάτων το οποίο θα τα μεταβιβάζει στην Δ/νση 
Εθνικών Κληροδοτημάτων του Υπουργείου Οικονομι¬ 
κών με τις απόψεις του για ,τη σχετική γνωμοδότηση 
του Συμβουλίου Εθνικών Κληροδοτημάτων και την έκ- 
δοση της κοινής απόφασης διορισμού των υποτρό¬ 
φων. 

Η υποτροφία θα χορηγείται στον έχοντα την υψηλό¬ 
τερη βαθμολογία απόφοιτο κάθε σχολής. 

Σε περίπτωση ισοβαθμίας μεταξύ δύο ή περισσοτέ¬ 
ρων υποψηφίων θα διενεργείται κλήρωση. 

Άρθρο 6. , 

Διάρκεια υποτροφίας - Ποσό υποτροφίας. 

Η υποτροφία παρέχεται για τέσσερα έτη και διαρκεί 
εφόσον ο φοιτητής ήθελε^υποστεί με επιτυχία τις εξε¬ 
τάσεις του στο τέλος κάθε έτους σπουδών. 

Η μηνιαία χορηγία θα καθορίζεται κάθε φορά ανά¬ 
λογα με _τα έσοδα του κληροδοτήματος Μαρίας Μαλαν- 
δρίνου. 

Ο υπότροφος φοιτητής έχει υποχρέωση να πάρει δί¬ 
πλωμα μέσα σ’ ένα έτος από το τέλος των σπουδών 
του. 

Κατά τα λοιπά ισχύουν οι διατάξεις των άρθρων 51 
επ. Α Ν.2039/39 και του από 5.9.1940 Β.Δ/τος. 

Άρθρο 7. ^ 

Τροποποίηση Οργανισμού. 

Ο ειδικός αυτό, Οργανισμός μπορεί να τροποποιηθεί 
ή να συμηληρωθεί με Π.Δ/γμα μετά από πρόταση του 
Υπουργείου Εθνικής Παιδείας και θρησκευμάτων. 

Στον Υπουργό Εθνικής Παιδείας και θρησκευμάτων 


και στον Υφυπουργό Οικονομικών αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 12 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΓΕΩΡΓΙΟΣ ΣΟΥΦΛΙΑΣ 

- ♦- 

( 2 ) 

Έγκριση σύστασης του κοινωφελούς ιδρύματος με την 

επωνυμία «ΙΔΡΥΜΑ ΟΙΚΟΓΕΝΕΙΑΣ ΓΕΩΡΓΙΟΥ ΨΑ- 

ΡΟΠΟΥΛΟΥ - ΚΕΝΤΡΟ ΜΕΛΕΤΗΣ ΝΕΩΤΕΡΗΣ 

ΚΕΡΑΜΙΚΗΣ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Την αριθ. 105/1.4.1991 πράξη της συμβολαιο¬ 
γράφου Αθηνών Παναγιώτας Στεφάνου Βασιλάκη 
όπως αυτή τροποποιήθηκε με την αριθ. 237/8.1.1993 
πράξη της ίδιας συμβολαιογράφου, με τις οποίες η 
Ξανθή συζ. Γεωργίου Ψαροπούλου σύστησε κοινωφε¬ 
λές ίδρυμα με την επωνυμία «ΙΔΡΥΜΑ ΟΙΚΟΓΕΝΕΙΑΣ 
ΓΕΩΡΓΙΟΥ ΨΑΡΟΠΟΥΛΟΥ - ΚΕΝΤΡΟ ΜΕΛΕΤΗΣ 
ΝΕΩΤΕΡΗΣ ΚΕΡΑΜΙΚΗΣ» και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου 
του Αστικού Κώδικα και γ) 108 και 110 του Αστικού 
Κώδικα. 

3. Την από 15.12.1992 γνωμοδότηση του Συμβου¬ 
λίου Εθνικών Κληροδοτημάτων. 

4. - Την αριθ. Υ.1847/1078399/1182/0001/ 
7.8.1992 κοινή απόφαση του Ποωθυπουργού και του 
Υπουργού Οικονομικών με την οποία ανατέθηκαν αρ¬ 
μοδιότητες του Υπουργού Οικονομικών στους Υφυ¬ 
πουργούς Οικονομικών. 

Με πρόταση της Υπουργού Πολιτισμού και του 
Υφυπουργού Οικονομικών, αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύμα¬ 
τος με την επωνυμία «ΙΔΡΥΜΑ ΟΙΚΟΓΕΝΕΙΑΣ ΓΕΩΡ¬ 
ΓΙΟΥ ΨΑΡΟΠΟΥΛΟΥ - ΚΕΝΤΡΟ ΜΕΛΕΤΗΣ ΝΕΩΤΕ¬ 
ΡΗΣ ΚΕΡΑΜΙΚΗΣ», η οποία έγινε από την Ξανθή συζ. 
Γεωργίου Ψαροπούλου με την αριθ. 105/1.4.1991 
πράξη της συμβολαιογράφου Αθηνών Παναγιώτας Στε¬ 
φάνου Βασιλάκη, όπως αυτή τροποποιήθηκε με την 
αριθ. 237/8.1.1993 πράξη της ίδιας συμβολαιογρά¬ 
φου. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών και Πολιτισμού και διέπεται 
από τις διατάξεις της παραπάνω συστατικής του πρά¬ 
ξης, του παρακάτω οργανισμού, του Α.Ν. 2039/1939 

και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2 - Κυρώνουμε τον οργανισμό διοίκησης και διαχεί¬ 
ρισης του ιδρύματος τούτου, που αποτελεΐται από δώ¬ 
δεκα (12) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύμα¬ 
τος με την επωνυμία «ΙΔΡΥΜΑ ΟΙΚΟΓΕΝΕΙΑΣ ΓΕ¬ 
ΩΡΓΙΟΥ ΨΑΡΟΠΟΥΛΟΥ - ΚΕΝΤΡΟ ΜΕΛΕΤΗΣ 

ΝΕΟΤΕΡΗΣ ΚΕΡΑΜΙΚΗΣ». 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ 
ΟΙΚΟΓΕΝΕΙΑΣ ΓΕΩΡΓΙΟΥ ΨΑΡΟΠΟΥΛΟΥ - ΚΕ¬ 
ΝΤΡΟ ΜΕΛΕΤΗΣ ΝΕΟΤΕΡΗΣ ΚΕΡΑΜΙΚΗΣ», που συ- 
στήθηκε από την Ξανθή συζ. Γεωογίου Ψαροπούλου με 
τηναριθ. 105/1.4.1991 πράξή της συμβολαιογράφου 
Αθηνών Παναγιώτας Στεφάνου Βασιλάκη, όπως αυτή 
τροποποιήθηκε με την αριθ. 237/8.1.1993 πράξη της 
ίδιας συμβολαιογράφου, αποτελεί νομικά πρόσωπο ιδι¬ 
ωτικού δικαίου και διέπεται απά τις διατάξεις της παρα¬ 
πάνω συστατικής πράξης, του παρόντος οργανισμού, 
του Α.Ν. 2039/1939, όπως κάθε φορά ισχύει ο νόμος 
αυτός και των διαταγμάτων που εκδόθηκαν ή θα εκδο¬ 
θούν σε εκτέλεση του νάμοϋ τούτου. 

2. Έδρα του ιδρύματος είναι ο Δήμος Αθηναίων. 

3. - Η σφραγίδα του ιδρύματος είναι στρογγυλή και 
αναγράφει περιμετρικά, μέσα σε πλαίσιο, την επωνυ¬ 
μία του ιδρύματος και στο μέσον αυτής ριν έδρα και το 
έτος έγκρισης της σύστασής του. 

Άρθρο 2. 

Σκοπός. 

Σκοπός του ιδρύματος είναι η ανεύρεση, συλλογή, 
διατήρηση, μελέτη και παρουσίαση του πάσης φύσεως 
υλικού, το οποίο συνδέεται με την ελληνική κεραμική 
τέχνη, καθώς και κάθε άλλη δραστηριότητα, έχουσα 
σχέση με αυτή. 

Στο σκοπό του ιδρύματος περιλαμβάνονται: 

ά. Η δημιουργία μουσείων, στα οποία θα εκτίθενται 
αντιπροσωπευτικά δείγματα της ελληνικής κεραμικής 
τέχνης. 

β. Η συλλογή και η συντήρηση οποιουδήποτε αντικει¬ 
μένου, το οποίο συνδέεται με την ελληνική κεραμική 
τέχνη. 

. γ. Η συγκρότηση αρχείου, το οποίο θα περιλαμβάνει 
μελέτες, συγγράμματα, έγγραφα, σχέδια, φωτογρα¬ 
φίες, κινηματογραφικές ταινίες, μαγνητοταινίες και γε¬ 
νικώς, πάσης φύσεως υλικό, αναφερόμενο στην ελλη¬ 
νική κεραμική τέχνη. 

δ. Η προβολή στο ευρύτερο κοινό, με κάθε πρό¬ 
σφορο μέσο, της ελληνικής κεραμικής τέχνης και της 
ιστορίας της. 1 ' 


ε. Η χρηματοδότηση ερευνών και μελετών, οι οποίες' 
συντελούν στην πραγματοποίηση του σκοπού του ιδρύ¬ 
ματος. 

Άρθρο 3 

Περιουσία - Πόροι. 

1. Περιουσία του ιδρύματος αποτελούν: 

α. Συλλογή αντικειμένων συνδεομένων με την ελλη¬ 
νική κεραμική τέχνη, η οποία δημιουργήθηκε από την 
ιδρύτρια και παραχωρείται απ’ αυτή στο ίδρυμα. 

β. Ποσό τριών εκατομμυρίων (3.000.000) δραχμών 
που προσφέρει η ιδρύτρια. 

2. Πόροι του ιδρύματος είναι: 

α) Τα εισοδήματα από τήν εκμετάλλευση των πε¬ 
ριουσιακών του στοιχείων. 

β) Οι τόκοι από τις κϋϊαθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς 
και οι κληρονομιές, κληροδοσίες και δωρεές, οποιοσ¬ 
δήποτε φυσικού ή νομικού προσώπου, προς αυτό. 

Άρθρο 4 

Διοίκηση 

1.- Το ίδρυμα διοικείται από πενταμελές Διοικητικό 
Συμβούλιο που αποτέλείται από: 

α) Την ιδρύτρια, ως Πρόεδρο αυτού ισοβίως ή μέχρι 
την έγγραφη παραίτησή της. 

β) Την Ασπασία ·σύζ'.Ίώάννου Κίζη, το γένος Σπυρί¬ 
δωνος Λούβη, ως Αντιπρόεδρο αυτού. 

γ) Τη Σοφία σύζ. θεοδώρου Καλοπίση. το γένος Στε¬ 
φάνου Σωτηρίου Βέρτη, ως Γραμματέα, 
δ) Το Γεώργιο Β. Ψαρόπουλο. ως Ταμία, 
ε) Τη Γιολάντα θυγ.Γεωργίου Ψαροπούλου, ως Μέ¬ 
λος. ’ Ί . . .Λ 

Η θητεία των λοιπών, πλην της ιδρύτριας, μελών του 
Διοικητικού Συμβούλιού διαρκεί ισοβίως ή μέχοι την 
παραίτησή τους ή, εφ’ όσον η ιδρύτρια συμμετέχει στο 
Διοικητικό Συμβούλιο, μέχρι την ανάκληση του διορι¬ 
σμού τούς από αυτή. „ 

* 2. Σε περίπτωση που η ιδρύτρια παύσέι να είναι Πρό¬ 
εδρος ή και μέλος του Διοικητικού Συμβουλίου, την 
αντίστοιχη θέση της καταλαμβάνει πρόσωπο που αυτή 
θα έχει ορίσει είτε με μονομερή δήλωσή της, επιδιδό¬ 
μενη στο Ίδρυμα'κάΓ στό πρόσωπό άϋτό είτε με διά¬ 
ταξη τελευταίας βουλήσεως. 

3. - Σε περίπτωση κενώσεως θέσεως μέλους του 
Διοικητικού Συμβουλίου για οποιοδήποτε λόγο, η κενή 
θέση συμπληρώνεται από την ιδρύτρια, με μονομερή 
δήλωσή της επιδιδόμενη στο Ίδρυμα και το οριζόμενο 
νέο μέλος. 

4. - Αν η ιδρύτρια, για οποιοδήποτε λόγο, δεν προβεί 
σε διορισμό μέλους του Διοικητικού Συμβουλίου, όπως 
προβλέπεται από τις παραπάνω παραγράφους 2 και 3, 
στο διορισμό προβαίνει η Αντιπρόεδρος Ασπασία Κίζη, 
εφ’ όσον έχει την ιδιότητα αυτή, κατά την προβλεπό- 
μενη στις προαναφερθείσες παραγράφους διαδικασία 
ανάλογα με την περίπτωση. 

Αν δεν επιτευχθεί ούτε με τον τρόπο αυτό ο διορι¬ 
σμός, η κενωθείσα.θέση πληρούται με απόφαση των 

απομενάντων μελών του Διοικητικού Συμβουλίου, εφ’ 
όσον είναι τουλάχιστον τρία (3), λαμβανομένη με 
πλειοψηφία. Αν και τούτο δεν επιτευχθεί, εφαρμόζο¬ 
νται τα προβλεπόμενα από το νόμο. 

Σε όλες τις παραπάνω περιπτώσεις, εφαρμόζονται 
συμπληρωματικούς οι διατάξεις του άρθρου 99 του Α.Ν. 
2039/39. 

5. - Το Διοικητικό Συμβούλιο θα έχει Πρόεδρο, Αντι¬ 
πρόεδρο, Γραμματέα και Ταμία. Επιφυλασσομένων 
των όσων ορίζονται στην 1 η και 2η παράγραφο του πα¬ 
ρόντος άρθρου, η εκλογή των προαναφερθέντων γίνε¬ 
ται από το Διοικητικό Συμβούλιο με πλειοψηφία και η 
θητεία τους διαρκεί τρία (3) έτη, αρχομένη από την 
επόμενη της εκλογής τους ημέρα. 

Η ιδιότητα του Γραμματέα δύναται να συμπίπτει με 
την ιδιότητα του Αντιπροέδρου ή του Ταμία. 

Η ιδιότηα του Ταμία δύναται να συμπίπτει με την ιδιό¬ 
τητα του Προέδρου, του Αντιπροέδρου ή του Γραμμα¬ 
τέα. 

6. - Το Διοικητικό Συμβούλιο συνεδριάζει τακτικώς 
κάθε μήνα και εκτάκτως όποτε το ζητήσει ο Πρόεδρος 
ή τρία (3) από τα μέλη του, με γραπτή αίτησή τους προς 
τον Πρόεδρο, πάντοτε όμως έπειτα από πρόσκληση 
του Προέδρου. 

7. - Το Διοικητικό Συμβούλιο βρίσκεται σε απαρτία 
όταν τα παρόντα μέλη είναι περισσότερα από τα απά¬ 
ντα. Μεταξύ των παρόντων πρέπει υποχρεωτικά να εί¬ 
ναι και ο Πρόεδρος ή ο Αντιπρόεδρος. 

8. - Οι αποφάσεις του Διοικητικού Συμβουλίου λαμ- 
βάνονται κατά πλειοψηφία των παρόντων μελών και σε 
περίπτωση ισοψηφίας υπερισχύει η γνώμη με την - 
οποία συντάσσεται ο Πρόεδρος. 

9. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται από αυτό, καθώς και η 
γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που με¬ 
τέχουν στη συνεδρίαση. 

10. Τα μέλη του Διοικητικού Συμβουλίου προσφέ¬ 
ρουν τις υπηρεσίες τους χωρίς αμοιβή. Δικαιούνται 
όμως οδοιπορικών ή.άλλων εξόδων που δαπάνησαν για 
την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβου¬ 
λίου και αποδεικνύεται ότι πραγματοποιήθηκαν νό¬ 
μιμα. 

Αρθρο 5 

Αρμοδιότητες Διοικητικού Συμβουλίου 

1Το Διοικητικό Συμβούλιο εκπροσωπεί το ίδρυμα 
διοικεί και διαχειρίζεται την περιουσία του ιδρύματος 
και γενικά αποφασίζει για κάθε θέμα που αφορά στη 
διοίκηση και στή λειτουργία του, τη διάθεση των πόρων 
αυτού, καθώς και για κάθε ενέργεια που σχετίζεται με 
την εκπλήρωση του σκοπού του, πάντοτε όμως σύμ¬ 
φωνα με τις διατάξεις της συστατικής πράξης, του πα¬ 
ρόντος οργανισμού, του Α.Ν. 2039/1939 και των δια¬ 
ταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νό¬ 
μων και διαταγμάτων. ~ " 


2. - Το Διοικητικό Συμβούλιο ενδεικτικά: 

α) Εκπροσωπεί το Ίδρυμα στα Δικαστήρια, στις Αρ¬ 
χές και στις σχέσεις του με κάθε τρίτο. 

β) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Νομάρχη 
Αθηνών) τον προϋπολογισμό και απολογισμό του ιδρύ¬ 
ματος, σύμφωνα με τις διατάξεις των άρθρων 101 και 
102 του Α.Ν. 2039/1939 και του από 20.12.1939 Β. 
Διατάγματος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζεΓ και 
υποβάλλει και το γενικό ισολογισμό του ενεργητικού 
και του παθητικού του ιδρύματος. 

γ) Αποφασίζει την πρόσληψη του αναγκαίου προσω¬ 
πικού του ιδρύματος, με την προϋπόθεση όμως ότι 
υπάρχει αντίστοιχη πίστωση στον εγκεκριμένο προϋ¬ 
πολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω 
προσωπικού, καθώς και την αμοιβή του, σύμφωνα με 
τους όρους των συλλογικών συμβάσεων εργασίας και 
τις διατάξεις γενικότερα της εργατικής νομοθεσίας. 

δ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος. 

ε) Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

3. - Το Διοικητικό Συμβούλιο δύναται να αναθέτει σε 
ένα ή και περισσότερα μέλη του ή σε οποιονδήποτε 
τρίτο, σύμφωνα με τις ισχύουσες διατάξεις την ενά¬ 
σκηση εξουσιών του, εφ’ όσον κρίνεται αιτιολογημένα 
απαραίτητο, την ευθύνη όμως για τις ενέργειες των 
προσώπων αυτών, φέρει πάντοτε το Διοικητικό Συμ¬ 
βούλιο. 

Αρθρο 6 

Αρμοδιότητες Προέδρου 

1.-0 Πρόεδρος του Διοικητικού Συμβουλίου του 
ιδρύματος: 

α) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέ¬ 
ρες πριν από τη συνεδρίαση. 

β) Καταρτίζει, βοηθούμενος από το Γ ραμματέα, την 
ημερήσια διάταξη των θεμάτων που θα συζητηθούν, 
την οποία και υπογράφει. 

θέμα που δεν περιλαμβάνεται σ’ αυτήν δεν συζητεί- 
ται, εκτός αν παρίστανται άπαντα τα μέλη του Διοικητι¬ 
κού Συμβουλίου. 

γ) Εισηγείται στο Διοικητικό Συμβούλιο τα θέματα 
της συζήτησης. Μπορεί όμως, όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Διοικητικού Συμβουλίου. 

δ) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

ε) Ασκεί εποπτεία και έλεγχο στο προσωπικό του 
ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδο¬ 
τήσεις και εντολές αυτού. 

2. Τον Πρόεδρο, όταν απουσιάζει ή κωλύεται, ανα¬ 
πληρώνει ο Αντιπρόεδρος και σε περίπτωση απουσίας 
ή κωλύματος τούτου, άλλο μέλος του Διοικητικού Συμ¬ 
βουλίου που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 1 

β) Φροντίζει για τη σύνταξη των πρακτικών του Διοι¬ 
κητικού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα δια¬ 
χειριστικά) και τη σφραγίδα του ιδρύματος και ευθύνε- 
ται για την καταστροφή ή την απώλεια τούτων. 

2. - Ο Γ ραμματέας μπορεί, εφόσον κρίνεται αιτιολο¬ 
γημένα απαραίτητο από το Διοικητικό Συμβούλιο (λόγω 
ειδικών συνθηκών), να βοηθείται από υπάλληλο του 
ιδρύματος, την ευθύνη όμως για τις ενέργειες τούτου 
φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1. -0 Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του 
Α.Ν. 2039/1939, έχοντας την ευχέρεια να παρακρατεί 
από αυτά ένα μικρό ποσό, που είναι αναγκαίο για την 
πληρωμή έκτακτων και επειγουσών δαπανών του ιδρύ¬ 
ματος, το ύψος του οποίου καθορίζεται με απόφαση 
του Διοικητικού Συμβουλίου στην αρχή κάθε έτους. 

, γ) Ενεργεί κάθε πληρωμή, ύστερα από έγγραφη 
εντολή του Προέδρου ή του νόμιμου αναπληρωτή του. 
ο δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 

2. - Τον Ταμία, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορί¬ 
ζεται με απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμ¬ 
βάνει ετήσια περίοδο, η οποία αρχίζει την 1η Ιανουά¬ 
ριου και λήγει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχί¬ 
ζει από την ημέρα δημοσίευσης στην Εφημερίδα της 
Κυβέρνησης του σχετικού Π. Δ/τος έγκρισης της σύ¬ 
στασης του ιδρύματος, και λήγει την 31η Δεκεμβρίου 


του επόμενου ημερολογιακού έτους. 

2. Η οικονομική διαχείριση γίνεται με βάση προϋπο¬ 
λογισμό και απολογισμό εσόδων και εξόδων, που κα¬ 
ταρτίζονται σύμφωνα με τις διατάξεις των άρθρων 101 
και 102 του Α.Ν. 2039/1939 και του από 20.12.1939 
σχετικού Δ/τος (ΦΕΚ 552/Α/22.12.1939). 


Άρθρο 10 
Βιβλία και στοιχεία 

1. - Το ίδρυμα τηρεί υποχρεωτικά τα ακόλουθα βι¬ 
βλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κα¬ 
ταχωρίζονται μέ χρονολογική σειρά και με λογιστική 
τάξη, όλα τα έσοδα και έξοδα του ιδρύματος που πραγ¬ 
ματοποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλ¬ 
λων βιβλίων και στοιχείων, τα οποία κρίνει ότι είναι απα¬ 
ραίτητα για την παρακολούθηση της διαχείρισης της 
περιουσίας του ιδρύματος και της εκτέλεσης των σκο¬ 
πών του. 

' Αρθρο 11 ■ 

Τροποποίηση Οργανισμού. 

Ο Οργανισμός του ιδρύματος μπορεί να τροποποιη¬ 
θεί ή να συμπληρωθεί με Προεδρικό Διάταγμα, σύμ¬ 
φωνά με τις διατάξεις των άρθρων 98 του Α.Ν. 2039/ 
1939 και 110 και 119 του Αστικού Κώδικα, ύστερα από 
πρόταση του Διοικητικού Συμβουλίου αυτού. 

Άρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιο- 
δήποτε λόγο, η περιουσία του περιέρχεται στο Μου¬ 
σείο Μπενάκη και αν αυτό αποποιηθεί, σε ίδρυμα πα¬ 
ρεμφερούς σκοπού που εκδήλωσε σχετικό ενδιαφέ-, 
ρον εντός τριμήνου από της αποποιήσεως του Μου¬ 
σείου Μπενά|<η. Αν εκδηλωθεί ενδιαφέρον από περισ¬ 
σότερα ιδρύματα στην επιλογή προβαίνει ο Πρόεδρος 
Εφέτών Αθηνών. 

Σε κάθε περίπτωση αποκλείονται ιδρύματα ελεγχό- 
, μένα αμέσως ή εμμέσως από το Δημόσιο. 

Στην Υπουργό Πολιτισμού και στον Υφυπουργό Οι¬ 
κονομικών, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 12 Απριλίου 1993 


Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 

ΠΟΛΙΤΙΣΜΟΥ 

ΘΕΟΔΩΡΑ ΜΠΑΚΟΠΑΝΝΗ 


ΥΦΥΠΟΥΡΓΟΣ 

ΟΙΚΟΝΟΜΙΚΟΝ 

ΠΕΤΡΟΣ ΔΟΥΚΑΣ 


♦ 


ΥΠΟΥΡΓΙΚΕΣ ΑΠΟΦΑΣΕΙΣ 1 ΕΓΚΡΙΣΕΙΣ 


Αριθ. 1052500/4182/0014 (3) 

Τύπος, περιεχόμενο, τρόπος και χρόνος υποβολής 
ΑΝΑΚΕΦΑΛΑΙΩΤΙΚΟΥ ΠΙΝΑΚΑ ενδοκοινοτικών 
παραδόσεων. 


Ο ΥΠΟΥΡΓΟΣ ΟΙΚΟΝΟΜΙΚΩΝ 


Έχοντας υπόψη: 

1. Τις παρακάτω διατάξειςτου Ν. 1642/86 (ΦΕΚ 
125/Α'), όπως ισχύει: 

α) των παραγράφων 5 περίπτωση β’, 6 περίπτωση ε’ 
και 9 περίπτωση γ’ του άρθρου 29, 

β) της παραγράφου 3 του άρθρου 58. 

2. Την υποχρέωση συμμετοχής της Ελλάδος στο δια- 
κοινοτικό Σύστημα Ανταλλαγής Πληροφοριών ΦΠΑ 
(ν.Ι.Ε.δ.), σύμφωνα με τον Κανονισμό 218/92/ΕΟΚ. 

3. Την αριθ. Υ. 1847/1078399/1182/0001/7.8.92 
κοινή απόφαση του Πρωθυπουργού και Υπουργού Οι¬ 
κονομικών με την οποία μεταβιβάζονται αρμοδιότητες 
του Υπουργού στους Υφυπουργούς Οικονομικών. 

4. Ότι από τις διατάξεις της απόφασης αυτής δεν 
προκύπτει δαπάνη στον Κρατικό Προϋπολογισμό, απο¬ 
φασίζουμε: 

1. Ορίζουμε τον τύπο και το περιεχόμενο του ΑΝΑ¬ 
ΚΕΦΑΛΑΙΩΤΙΚΟΥ ΠΙΝΑΚΑ ενδοκοινοτικών παραδό¬ 
σεων (έντυπο 047-ΦΠΑ), όπως το υπόδειγμα που επι¬ 
συνάπτεται στην απόφαση αυτή. 

2. Στον πίνακα αυτό περιλαμβάνεται το σύνολο της 
αξίας των παραδόσεων αγαθών που πραγματοποιού¬ 
νται προς υποκειμένους εγκαταστημένους σε άλλα 
κράτη μέλη της ΕΟΚ, κατά τις διατάξεις του άρθρου 
22α του Ν. 1642/86, εξατομικευμένων για κάθε έναν 
αγοραστή. Επίσης περιλαμβάνονται οι αποστολές υλι¬ 
κών και αντικειμένων σε υποκείμενους εγκατεστημέ¬ 
νους σε άλλα κράτη μέλη με σκοπό την παραγωγή, κα¬ 
τασκευή ή συναρμολόγηση αγαθών, (εργασίες φασόν), 
χωρίς αξία, με σημείωση ειδικής ένδειξης (1). 

3. Επίσης, στον ανακεφαλαιωτικό πίνακα περιλαμ¬ 


βάνεται η αξία των εκπτώσεων που χορηγούνται και 
των επιστροφών που πραγματοποιπύνται από άλλα 
κράτη μέλη για προγενέστερες ενδοκοινοτικές παρα¬ 
δόσεις. Για τις περιπτώσεις αυτές γίνεται εγγραφή σε 
ιδιαίτερη σειρά και ειδική ένδειξη (2) στη στήλη 7 του 
πίνακα. Οι εκπτώσεις που λαμβόνονται και οι επιστρο¬ 
φές που πραγματοποιούνται για προγενέστερες ενδο¬ 
κοινοτικές αποκτήσεις δεν περιλαμβάνονται στον πί¬ 
νακα. 

4. Σε ιδιαίτερη στήλη αναγράφονται οι οιονεί ενδο¬ 
κοινοτικές τριγωνικές παραδόσεις αγαθών. 

5. Ο πίνακας αυτός περιλαμβάνει τα δεδομένα των 
παραγράφων 2 έως 4 για ένα ημερολογιακό τρίμηνο. 
Υποβάλλεται σε τρία (3) αντίτυπα στην αρμόδια ΔΟΥ 
μέχρι και την 25η ημέρα του μήνα που ακολουθεί το 
τρίμηνο. Εξαιρετικά οι επιχειρήσεις που εδρεύουν σε 
νησί που δεν εδρεύει ΔΟΥ μπορούν να αποστέλλουν 
και τα τρία (3) αντίτυπα του πίνακα στην αρμόδια ΔΟΥ 
με συστημένη επιστολή. Σε κάθε περίπτωση η ΔΟΥ 
επιστρέφει θεωρημένο το ένα αντίτυπο στο φορολο¬ 
γούμενο. Στην περίπτωση των νησιών όπου δεν 
εδρεύει ΔΟΥ το αντίτυπο επιστρέφεται ταχυδρο¬ 
μικά. 

6. Ειδικά στην περίπτωση που υποβάλλεται δήλωση 
οριστικής παύσης εργασιών, ο ανακεφαλαιωτικός πίνα¬ 
κας του τρέχοντος ή του προηγούμενου ημερολογια¬ 
κού τριμήνου πρέπει να συνυποβληθεΐ με τη δήλωση 
οριστικής παύσης εργασιών, εφόσον δεν υποβλήθηκε 
ήδη. Σε περίπτωση αλλαγής ΑΦΜ λόγω μεταβολής της 
νομικής μορφής μέσα σε κάποιο τρίμηνο, υποβάλλεται 
χωριστός ανακεφαλαιωτικός πίνακας για το χρονικό 
διάστημα του τριμήνου που προηγήθηκε της μεταβο¬ 
λής με τον παλιό ΑΦΜ και χωριστός για το χρονικό διά¬ 
στημα του Ιδιου τριμήνου που ακολουθεί με το νέο 
ΑΦΜ. 

7.0 ανακεφαλαιωτικός πίνακας δεν υποβάλλεται αν 
σε κάποιο ημερολογιακό τρίμηνο δεν πραγματοπριή- 
θηκαν ενδοκοινοτικές παραδόσεις. Εξαιρετικά, υπο¬ 
χρέωση υποβολής υπάρχει για τα δύο πρώτα τρίμηνα 
του έτους 1993 από όσους διενήργησαν εξαγωγές 
προς άλλα κράτη μέλη την περίοδο 1991-1992, έστω 
και αν τα συγκεκριμένα τρίμηνα δεν πραγματοποίησαν 
ενδοκοινοτικές παραδόσεις. 

Η απόφαση αυτή, που ισχύει από 1.1.1993, να δημο- 
σιευθεί στην Εφημερίδα της Κυβεονάοεως. 

Αθήνα, 12 Απριλίου 1993 

Ο ΥΦΥΠΟΥΡΓΟΙ 

ΜΙΧΑΗΛ ΓΑΛΕΝΙΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 



Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Ία 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

γ) 

» 

» 

» 

Π 

» 

10.000 

» 

500 

δ) 

» 

» 

» 

Δ’ 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.8ί Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

I) 

» 

» 

» 

Α.Ε. & Ε.Π.Ε. 

». 

200.000 

» 

10.000 

ια) 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τπλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















